Visvanguitstappie-tragedie: 'Hy was 'n spesiale jong man' - Maroela Media
Visvanguitstappie-tragedie: 'Hy was 'n spesiale jong man'
Franki Nienhuis. Foto: Facebook
Die matriekleerder wat Saterdagoggend verdrink het toe hy en vriende met pylgewere vis gejag het, "was 'n spesiale jong man".
Die Hoërskool Pearson in Port Elizabeth het op Facebook sy medelye met Franki Nienhuis (18) se familie en vriende betuig. "Ons innige meegevoel en gedagtes gaan aan Franki se familie en vriende in hierdie baie moeilike tyd. Ons vra die Pearson-familie om saam met ons die lewe van die spesiale jong man te onthou en te vier."
Maroela Media het vroeër berig die groep vriende het by die Thunderbolt-rif naby Kaap Recife in Port Elizabeth visgevang. Twee ervare vissermanne het alarm gemaak toe Nienhuis nie weer na die oppervlak teruggekeer het nie en talle vissermanne en skubaduikers het dadelik na hom begin soek.
Die Nasionale Seereddingsinstituut (NSRI) is ontbied en het by die soektog aangesluit. Verskeie vaartuie, 'n helikopter en polisieduikers was ook op die toneel en 'n uitgebreide lug-, see- en strandsoektog is onderneem. Nienhuis se liggaam is kort hierna gevind en deur twee vissermanne na die oppervlak gebring. Sy liggaam is op die seereddingsvaartuig gelaai en hy is op die toneel dood verklaar.
Nienhuis was ook 'n junior lewensredder. Die polisie ondersoek die voorval.
DA-kandidaat glo deur ANC-lede aangerand
Twee vas ná moord op gesin
Sterkte aan die familie in hul droefheid. My gebede gaan uit na julle.
innigste simpatie aan familie en vriende.
Sjoe · 3 jare gelede
Sjoe dit is sommer net verskriklik hartseer, sterkte aan sy maats, ouers en familie
Ai ons jongmense wat so verdrink, vermoor en in ongelukke dood gaan, dis baie hartseer, sterkte aan die familie en rus in vrede Franki…..
Stormrider · 3 jare gelede
Shallow water blackout. Die sport dikteer dat die sport in spanne van 2 persone geskied. Daar word beurte gemaak – een span-lid observeer vanaf die oppervlak terwyl die ander lid diep duik. Dis spesifiek vir doeleindes van black-out in die laaste 5m na bo wat hierdie reeling geld. Ai tog…